burgasdotpro/wikipedia huggingface dataset:
Jachting

Jachting je šport prevádzkovaný na plachetných lodiach hnaných silou vetra. Ide predovšetkým o plávanie na vode. Pre nedostatok lepšieho názvoslovia sa hovorí aj o jachtingu na zamrznutej vode - ľadovom jachtingu. V poslednej dobe sa používa prenesený názov jachting tiež pre iné povrchy ako je piesok, prípadne pevná zem. Prevádzka motorových člnov a jácht sa nazýva vodný motorizmus.
Mandarínčina

Mandarínčina alebo mandarínska čínština (ak sa chápe ako dialekt či skupina dialektov, tak sa označuje aj ako mandarínsky dialekt, ak sa chápe ako jazyk, tak sa označuje aj ako mandarínsky jazyk) môže byť:
King's Meadows Bridge

King's Meadows Bridge je názov pre zničený most v blízkosti škótskeho mesta Peebles.
Most bol dokončený v roku 1817 a stal sa prvým skonštruovaným zaveseným mostom na svete. Autormi mosta boli James Redpath a John Brown, ktorí boli aj autormi visutej lávky v Gattonside. Jeho hlavné rozpätie bolo dlhé a jeho šírka bola . Most slúžil najmä pre chodcov. V zime 1922/23 bol čiastočne zničený a neskôr zrekonštruovaný. Nakoniec bol zničený počas povodní v roku 1954.
Free Derry Corner

Free Derry Corner je historická pamiatka v štvrti Bogside v meste Derry v Severnom Írsku medzi ulicami "Lecky Road", "Rossville Street" a "Fahan Street". Voľne stojaci múr pripomína tzv. Free Derry – autonómnu nacionalistickú oblasť ktorá existovala v meste Derry v rokoch 1969 až 1972. Blízko sa nachádza pamätník hladovky írskych väzňov v roku 1981. Tiež sa tam nachádza pamätník venovaný obetiam polovojenských aktivít Dočasnej írskej republikánskej armády (PIRA) v brigáde Derry.
V januári 1969 miestny aktivista John "Caker" Casey napísal na múr nápis: "You are now entering Free Derry". Keď britský minister vnútra Jim Callaghan navštívil Derry v auguste 1969 bol múr natretý na bielo a nápis "You are now entering Free Derry" bol profesionálne prefarbený na čierno. Domy na "Lecky Road" a "Fahan Street" boli následne zbúrané ale múr bol zachovaný. Odvtedy bol veľakrát premaľovaní.
Námestie sa stalo známe ako Free Derry Corner vďaka obyvateľom. Námestie sa nachádza na okraji štvrte Bogside a spoločne s okolitými ulicami bolo svedkom Bitky o Bogside v roku 1969 a Krvavej nedele v roku 1972. Námestie bolo prvým miestom kde vypukli pouličné nepokoje počas bitky. Po Bitke o Bogside obyvatelia oslavovali na Free Derry Corner.
Viačeslav Viktorovič Bulanov

Viačeslav Viktorovič Bulanov (; * 3. september 1970, Moskva, ZSSR) je ruský rozhodca ľadového hokeja, ktorý rozhoduje v Kontinentálnej hokejovej lige.
Kariéra.
Bulanov je jedným z najčastejšie obsadzovaných rozhodcov v medzinárodných súťažiach, predovšetkým počas Zimných olympijských hier a v Majstrovstvách sveta v ľadovom hokeji. v KHL rozhodoval vo viac ako 400 zápasoch.
Tropický deň

Tropický deň je v meteorologickej terminológii deň (resp. ľubovoľných 24 hodín), počas ktorého maximálna teplota vzduchu dosiahne 30 °C a viac. Najväčší počet období tropických dní na Slovensku pripadá na júl, na mnohých staniciach súčasne na júl aj august a na troch staniciach na august. V poslednom približne štvrťstoročí dochádza na Slovensku k častejšiemu výskytu tropických aj supertropických dní.
V najteplejších oblastiach Slovenska sa ich priemerný počet za rok pohybuje od 20 do 30. Vo výškach nad 1 500 m n. m. sa na Slovensku tropické dni nevyskytujú. V Česku sa v priemere vyskytuje 14 tropických dní ročne. 
Časové rady meteorologických údajov sú na Slovensku najdlhšie zaznamenané v Hurbanove, pre ktoré je zrevidovaný časový rad meteorologických údajov dostupný od roku 1901. Najvyšší počet tropických dní (63 dní) bol v Hurbanove zaznamenaný v roku 2003. Ani jeden nebol zaznamenaný v roku 1926, v rokoch 1913 a 1940 bol zaznamenaný iba jeden tropický deň.
Najskorší prvý výskyt tropického dňa v Hurbanove (1901–2014) bol dosiahnutý 24. apríla 1968. Najneskorší prvý výskyt tropického dňa bol v Hurbanove zaznamenaný 12. augusta 1944. V roku 1926 nebol na tejto meteorologickej stanici zaznamenaný žiadny tropický deň.
Kostol svätých archanjelov Michala a Gabriela (Margine)

Kostol svätých archanjelov Michala a Gabriela je drevený pravoslávny kostol, nachádzajúci sa v dedine Margine v obci Abram v Bihárskej župe v Rumunsku.
História.
Kostol bol postavený v roku 1700, v 1780 bol namaľovaný interiér. V roku 1899 maliar Hackman Mor znova vymaľoval väčšinu interiéru.
Ayşe Kulinová

Ayşe Kulinová (* 26. august 1941, Istanbul, Turecko) je turecká novinárka a spisovateľka.
Vyrastala v úradníckej rodine tureckej elity. Otec, Muhittin Kulin, bol Bosniak a matka Sitare Hanım, Čerkeska. Hlásili sa k tradičnému osmanskému kódexu správania.
Navštevovala strednú školu v Istanbule a študovala literatúru na American College for Girls v Istanbule - Arnavutköy. Počas prvého vojenského prevratu 27. mája 1960 bola politicky aktívna. Od 80. rokov pracovala ako redaktorka a reportérka pre viacero tureckých novín a časopisov a ako producentka pre televíziu, reklamu a celovečerné filmy. Vydala viac ako pätnásť kníh, z ktorých štyri boli preložené do angličtiny. Získala rôzne turecké literárne ceny. Za autobiografický román "Adı Aylin" bola roku 1997 vybraná Istanbulskou univerzitou ako "Autor roka". V románe "Bir Gün" sa zameriava na kurdskú otázku. Roku 2007 bola vymenovaná čestným veľvyslancom UNICEF.
Majstrovstvá Európy malých štátov vo volejbale

Majstrovstvá Európy malých štátov vo volejbale je európske podujatie národných družstiev vo volejbale, ktoré riadi Európska volejbalová konfederácia (CEV). Zúčastniť sa ho môžu iba štáty s malým počtom obyvateľov, ktoré CEV zaradila do tzv. Divízie malých štátov (). Jeho história siaha do roku 2000, kedy sa na Malte konal prvý turnaj majstrovstiev mužov aj žien. Od roku 2002 prebiehajú turnaje zvlášť v mužskej a zvlášť v ženskej kategórii. Majstrovstvá prebiehajú s 2-ročnou periodicitou a v priebehu rokov niesli aj názvy "Majstrovstvá Európy C divízie", "Majstrovstvá Európy C kategórie" alebo "Majstrovstvá Európydivízia malých štátov". 
Členovia.
Divízia malých štátov (SCD) vznikla v roku 1984 a patrí do nej týchto 15 členov CEV:
Bratca

Bratca () je obec v Bihárskej župe v Rumunsku. Nachádza sa na východe župy a skladá sa zo šiestich dedín: Bratca (sídlo obce), Beznea, Damiș, Lorău, Valea Crișului a Ponoară.
História.
Dedina Bratca sa prvýkrát spomína roku 1435 ako "Brata", dedina Beznea roku 1406 ako "possessio Walachalis" (doslova "Rumunská dedina"), dedina Damiș roku 1264 ako "Damusuemezew".
Klearetos z Élidy

Klearetos ("Klearetos") bol v starovekom Grécku olympijský víťaz v päťboji.
Klearetos z Élidy bol korunovaný olympijským vencom za víťazstvo v päťboji. Dátum jeho olympijského víťaztva je neznámy. V Olympii sa päťboj (penthatlon) zaradil do programu na 18. hrách v roku 708 pred Kr.. Antický päťboj, ktorý pozostával z hodu oštepom, hodu diskom, behu, skoku a zo zápasu, bol na olympijských i na ostatných hrách jednou z najväčšmi cenených disiplín.
Staroveký grécky cestovateľ a spisovateľ Pausanias uvádza, že počas prehliadky olympijskej "Altidy" videl i sochu olympionika Kleareta, ktorá stála vedľa kamenného voza Atéňana Glaukóna, olympijského víťaza v tethrippe.
Majstrovstvá sveta v touch rugby 2003

Majstrovstvá sveta v touch rugby 2003 boli v poradí 5. Majstrovstvá sveta v touch rugby, ktoré organizuje Medzinárodná federácia touch rugby (FIT). Konali sa v meste Kamagaja, v prefektúre Čiba, v Japonsku od 24.28. mája 2003, za účasti 6 mužských, 5 ženských a 7 zmiešaných tímov. Nováčikmi turnaja boli mužské družstvo Škótska, ženské družstvá Japonska, Škótska a Walesu a zmiešané družstvá Thajska a USA. Zápasy sa hrali v športovom komplexe Kumagaya Rugby Complex. Titul v mužskej, ženskej aj zmiešanej kategórii získala Austrália, ktorá vo finálových zápasoch zakaždým zvíťazila nad Novým Zélandom.
Okrem mužov, žien a mixu sa tradične uskutočnili aj turnaje veteránov nad 30 a nad 35 rokov.
Basketbalová asociácia Juhovýchodnej Ázie

Basketbalová asociácia Juhovýchodnej Ázie (, skrátene SEABA) je regionálna športová konfederácia Juhovýchodnej Ázie, ktorá združuje basketbalové zväzy juhovýchodoázijských štátov. Vznikla v roku 1994 a sídli v Kuala Lumpur, v Malajzii. Združuje 11 národných basketbalových zväzov a na jej čele stojí od roku 2006 Indonézan Erick Thohir. SEABA je členom Ázijskej basketbalovej federácie (FIBA Asia).
Mars 6

Mars 6 bola tretia z rady krátko po sebe poslaných sovietskych planetárnych sond. Táto mala na rozdiel od dvoch predošlých medzi cieľmi nielen orbitu, ale opäť aj pristátie na Marse. Sonda odštartovala 5. augusta 1973 hladko, no počas cesty k Marsu nastal problém. Sonde zlyhala časť telemetrického systému, ktorý vedcov na Zemi informoval o jej stave. Hoci inžinieri našli spôsob, ako pristávaciemu modulu udeliť pokyny na oddelenie sa, s modulom bol tesne pred dosadnutím prerušený kontakt a materská sonda nemohla byť navedená na orbitu. Preto len, podobne ako Mars 4, odvysielala údaje z preletu okolo Marsu z minimálnej vzdialenosti 1 600 km od jeho povrchu vrátane meraní počas zákrytu Slnka planétou. Pristávací modul priniesol vedcom aspoň údaje počas svojho letu marťanskou atmosférou.
Vladimír Černý (herec)

Vladimír Černý, známy ako Vlado Černý (* 21. jún 1951, Bratislava) je slovenský herec, manažér, bývalý aktívny športovec, od roku 1995 riaditeľ Divadla Astorka Korzo ’90.
V roku 1976 študoval herectvo na VŠMU. V rokoch 1974 až 1981 bol členom Poetického súboru Novej scény, neskôr pôsobil v Činohre Novej scény. Stál pri zrode divadla Astorka Korzo ’90, ktorého je riaditeľom od roku 1995. Zahral si v desiatkach divadelných inscenácií, slovenských a českých filmov či v televíznych seriáloch.
Je ženatý a má synov.
Girl Gone Wild

Girl Gone Wild je pieseň americkej speváčky a skladateľky Madonny z jej dvanásteho štúdiového albumu "MDNA" (2012). Bola vydaná ako druhý singel 2. marca 2012.
O piesni.
Skladba je zmesou dance-popu, electro-popu a housu.
Majstrovstvá Južnej Ázie v basketbale

Majstrovstvá Južnej Ázie v basketbale alebo Majstrovstvá SABA v basketbale je medzinárodné podujatie národných družstiev juhoázijských krajín v basketbale, ktoré riadi Juhoázijská basketbalová asociácia (SABA). Jeho história siaha do roku 2002, kedy sa v Indii konal prvý turnaj majstrovstiev. Majstrovstvá do roku 2015 prebiehali iba v mužskej kategórii. V roku 2016 sa v Nepále organizoval prvý ženský turnaj. Najviac prvenstiev zaznamenalo družstvo , ktoré pri svojich šiestich účastiach šesťkrát zvíťazilo.
Majstrovstvá Južnej Ázie slúžia zároveň ako kvalifikačné podujatie juhoázijských družstiev na majstrovstvá Ázie alebo ázijský pohár.
Energia vĺn

Energia vĺn je prenos energie vodnými vlnami a zachytávanie tejto energie na výkon užitočnej práce, napríklad na generovanie elektriny, odsoľovanie vody alebo pumpovanie vody do zásobníkov. Stroj, ktorý dokáže využiť energiu vĺn, sa všeobecne nazýva konvertor energie vĺn.
Energia vĺn sa líši od denného toku prílivovej energie a stáleho toku oceánskych prúdov. Využitie energie vĺn sa momentálne komerčne veľmi nepoužíva, hoci boli pokusy na jej použitie minimálne od roku 1890. V roku 2008 bola otvorená prvá experimentálna vlnová farma v Portugalsku vo vlnovom parku Aguçadoura. Hlavným konkurentom energie vĺn je veterná energia.
Prílivová elektráreň

Prílivová elektráreň je vodná elektráreň, ktorá pre roztočenie turbín využíva periodické opakovanie prílivu a odlivu mora a tým kinetickú energiu rotácie Zeme; de facto nepatrne spomaľuje otáčanie Zeme. Prílivové elektrárne zároveň môžu fungovať aj ako prečerpávacie elektrárne.
V súčasnej dobe nie sú prílivové elektrárne masovo využívané. Vďaka súčasnému (2012) rozmachu obnoviteľných zdrojov energie sa dá očakávať ich rozvoj, ich celkový prínos však zostane veľmi malý, pretože existuje len obmedzený počet miest, kde ich je možné stavať. Ich výhodou je, že príliv a odliv sú lepšie predpovedateľné ako napr. správanie vetra alebo svit slnka; na druhej strane sa produkcia ich energie nedá regulovať.
Fungujúce elektrárne.
Prvá prílivová elektráreň bola postavená v roku 1913 v Anglicku v grófstve Cheshire, ktorá niesla meno Dee Hydro Station. Prvá významná prílivová elektráreň bola spustená v roku 1966 vo Francúzsku na rieke Rance v oblasti Bretónska. V súčasnej dobe ju prevádzkuje Électricité de France, má špičkový výkon 240 MW a skladá sa z 24 turbín.
Stavba prílivových elektrární je možná len v niektorých vhodných oblastiach, kde je vysoký rozdiel medzi prílivom a odlivom. Príkladom je funkčná priehrada pri ústí rieky Rance vo Francúzsku. V súčasnosti sa u ich stavby poukazuje aj na značné ekologické dopady na okolie, pretože zabraňujú prirodzenému vodnému prúdeniu a transportu horninových častí, ďalej znemožňujú migráciu biosféry a vytýkajú sa im aj negatívne estetické dopady na krajinu.
Projekty.
V minulosti existoval ambiciózny projekt v Sovietskom zväze na prehradenie úžiny medzi polostrovom Kola a kontinentálnou Áziou, kde mali byť postavené dve prílivové elektrárne. Tento projekt nebol realizovaný.
V súčasnej dobe existuje niekoľko rozpracovaných projektov na stavbu rozsiahlych prílivových elektrární, predovšetkým v Južnej Kórei a ďalej napríklad v indickom štáte Gudžarát a na ďalších miestach. Jedným z oblastí, ktoré sa o energiu prílivu zaujímajú, je aj Škótsko. Podľa rozhodnutia škótskej vlády z marca 2011 má byť prvá elektráreň s výkonom 10 MW dodávanom 10 turbínami postavených na morskom dne vzniknúť v susedstve ostrova Islay. O stavbe obrovskej vodnej elektrárne pri ústí rieky Severn sa diskutuje aj v Británii (Severn Barrage). Podobnými projektami sa intenzívne zaoberajú aj v Kanade a USA.
Majstrovstvá Južnej Ázie v basketbale mužov 2014

Majstrovstvá Južnej Ázie v basketbale mužov 2014 boli v poradí 3. Majstrovstvá Južnej Ázie v basketbale mužov, ktoré organizuje Juhoázijská basketbalová asociácia (SABA). Konali sa v Káthmandu, v Nepále v dňoch od 13.17. mája 2014, za účasti 5 tímov. Pre Nepál to bol prvý medzinárodný basketbalový turnaj, ktorý organizoval. Zápasy sa odohrali v aréne National Sports Council Covered Hall. Turnaj pozostával iba z jednej päťčlennej skupiny, v ktorej sa stretol každý s každým. získala pri svojej druhej účasti druhýkrát titul, keď zvíťazila vo všetkých zápasoch skupiny.
Tieto majstrovstvá zároveň slúžili ako kvalifikácia na Ázijský pohár 2014 a tiež Majstrovstvá Ázie 2015, ktoré obe organizovala Čína. Kvalifikovalo sa na ne iba víťazné družstvo.
Výsledky.
Play-off sa nehralo.
Brusturi

Brusturi () je obec v Bihárskej župe v Rumunsku. Nachádza sa v strede župy a skladá sa z ôsmich dedín: Brusturi (sídlo obce), Cuieșd, Loranta, Orvișele, Păulești, Picleu, Țigăneștii de Criș a Varasău ( ).
Demografia.
V obci existuje komunita rumunských Slovákov, ktorí sem prišli pravdepodobne z Gemelčičky a Novej Huty v rámci vnútornej kolonizácie z horských obcí do dolín za prácou. Sústreďujú sa najmä do dediny Varasău ()
História.
Dedina Brusturi sa spomína ako: Tatharos (1490), Tataros (1692), Tatáros aj Brusztur (1808), Tataros (1851).
2NE1

2NE1 ( vyslovuje sa „To anyone“ alebo „Twenty-one“) je štvorčlenná juhokórejská dievčenská skupina vytvorená spoločnosťou YG Entertainment.
Prvýkrát sa objavili v obchodnej kampani pre spoločnosť LG spolu s chlapčenskou skupinou Big Bang. Ich prvý debutový singel „Fire“, ktorý bol úspešný, vyšiel 6. mája 2009. Hneď na to 17. mája 2009 skupina vystúpila so svojim prvým singlom na SBS Inkigayo. Názov skupiny 2NE1 je skratka pre „Nový vývoj 21. storočia“.
Dňa 25.11.2016 spoločnosť YG Entertainment oficálne oznámila rozpad skupiny. CL a Dara budú naďalej spolupracovať s YG Ent. ako sólistky, kým Bom svoj kontrakt neobnovila.
Mestská hromadná doprava vo Zvolene

Mestská hromadná dopravu vo Zvolene je sieť mestskej hromadnej dopravy v meste Zvolen. Spolu 15 autobusových liniek je prevádzkovaných spoločnosťou SAD Zvolen.
História.
Mestská hromadná doprava bola vo Zvolene zavedená pravdepodobne v roku 1953, kedy bolo v prevádzke okolo štyroch autobusových liniek. Počet liniek sa neustále zväčšoval až sa napokon v polovici 90. rokov udiala reorganizácia ako aj v susednej Banskej Bystrici. Stále však v systéme ostalo viac ako 20 liniek z ktorých niektoré premávali len dva-tri krát denne. Každé dva až tri roky sa systém ukrátil o jednu linku a ž sa v roku 2012 prispelo k úplnej reorganizácii z 24 liniek na 15 liniek. Od vtedy sa veľa neudialo. Jediným rozšírením siete bolo v roku 2014 rozšírenie sezónnej linky do Zolnej ktoré však koncom roka zaniklo. V roku 2015 systém prišiel o linku TESCO ktorá mala nízku využiteľnosť.
Vozidlový park.
História.
Základom MHD v 70. rokoch sa stali Karosy ŠM 11 ktoré odišli až koncom 80. rokov. Potom ich začali nahrádzať Karosy B 731 a 732 ich dodávky boli v rokoch 19841986 a 19881993. Do Zvolena dorazili aj Ikarusy v počte päť kusov - ZV 65-63, ZVA 20-05, ZVA 12-89, ZVA 12-91 a ZVA 20-04. Dodávky boli v rokoch 19881989 a držali sa až do roku 2005 kedy boli vyradené z prevádzky. V roku 1990 sa do Zvolena dostali aj dve prímestské Karosy C 744 - ZVA 25-78, ZVA 25-79 taktiež sa držali do roku 2005 ktorý bol posledným rokom kĺbového vozidla v MHD Zvolen. Karosa B 932 sa vo Zvolene objavila koncom roka 2000 a neskôr prišli aj zvyšné tri Karosy, neohriali sa tu príliš dlho a do roku 2007 boli vyradené. Karosa B 952 sa vo Zvolene objavila v počte dvoch kusov v rokoch 20052006, prvá bola v roku 2007 preradená späť do Banskej Bystrice. Druhá jazdila od svojho zaradenia na linke TESCO. V roku 2012 sa preradila do MHD Brezno. Ešte dnes nie sú všetky vozidlá vybavené elektronickými transparentmi ale len klasickými tabuľami.
V roku 2016 mesto vyhlásilo verejné obstarávanie na nákup 16 nových autobusov s pohonom na LNG ktoré majú nahradiť staré vyše 20 ročné karosy s pohonom na CNG. 
V roku 2018 sa od projektu upustilo a SAD Zvolen preradil 5 vozidiel typu Irisbus Citelis 12M z Banskej Bystrice s rokom výroby 2009 (ZV-162CA, ZV-164CA, ZV-165CA, ZV-167CA a ZV-168CA). Ďalej sem boli preradené tri Karosy B952 s naftovým pohonom pôvodom z Brezna a Banskej Bystrice (ZV-357CE, ZV-710CD a ZV-711CD).
Súčasný stav.
V súčasnosti tvoria vozidlový park nasledujúce typy autobusov:
Paul Martin

Paul Martin môže byť:
Majstrovstvá Južnej Ázie v basketbale mužov 2013

Majstrovstvá Južnej Ázie v basketbale mužov 2013 boli v poradí 2. Majstrovstvá Južnej Ázie v basketbale mužov, ktoré organizuje Juhoázijská basketbalová asociácia (SABA). Konali sa v Dháke, v Bangladéši v dňoch od 17.21. januára 2013, za účasti 5 tímov. Zápasy sa odohrali v aréne Dhanmondi Wooden Floor Gymnasium. Turnaj pozostával iba z jednej päťčlennej skupiny, v ktorej sa stretol každý s každým. Obhajca titulu z sa turnaja nezúčastnil. Titul získal domáci , keď zvíťazil vo všetkých zápasoch skupiny.
Výsledky.
Play-off sa nehralo.
Masterpiece (Madonna)

Masterpiece je pieseň americkej speváčky a skladateľky Madonny. Stala sa soundtrakom k filmu "W.E." a neskôr bola pridaná na speváčkin dvanásty štúdiový album "MDNA" (2012).
Vo Veľkej Británii bola pieseň vydaná ako tretí singel z albumu 2. apríla 2012.
O piesni.
"Masterpiece" je popová balada so stredným tempom.
Majstrovstvá Perzského zálivu v basketbale mužov 2014

Majstrovstvá Perzského zálivu v basketbale mužov 2014 boli v poradí 14. Majstrovstvá Perzského zálivu v basketbale mužov, ktoré organizuje Basketbalová asociácia Perzského zálivu (GBA). Konali sa v Dammame, v Saudskej Arábii v dňoch od 14.20. októbra 2014, za účasti 6 tímov. Zápasy sa odohrali v aréne Dammam Sports City. Turnaj pozostával iba z jednej šesťčlennej skupiny, v ktorej sa stretol každý s každým. Titul obhájilo družstvo , keď zvíťazilo vo všetkých zápasoch skupiny.
Tieto majstrovstvá slúžili zároveň ako kvalifikácia na Majstrovstvá Ázie 2015, ktoré organizovala Čína. Kvalifikovali sa na ne 2 najlepšie družstvá.
Výsledky.
Play-off sa nehralo.
Duna–Ipoly Nemzeti Park

Duna–Ipoly Nemzeti Park (doslova "Národný park Dunaj-Ipeľ") je jedným z najviac rôznorodých národných parkov v Maďarsku. Bol vytvorený v roku 1997 z národných parkov Pilis a Börzsöny s pridaním časti nivy rieky Ipeľ. Národný park sa rozkladá na území žúp Budapešť, Peštianskej, Komárňansko-ostrihomskej a Stoličnobelehradskej.
Niektoré druhy flóry i fauny sa nachádzajú iba na území tohto parku, existuje program pre záchranu týchto vzácnych a ohrozených druhov.
Majstrovstvá Západnej Ázie v basketbale mužov 2014

Majstrovstvá Západnej Ázie v basketbale mužov 2014 boli v poradí 12. Majstrovstvá Západnej Ázie v basketbale mužov, ktoré organizuje Západoázijská basketbalová asociácia (WABA). Konali sa v Ammáne, v Jordánsku v dňoch od 25.29. mája 2014, za účasti 6 tímov. Zápasy sa odohrali v aréne Emil Lahoud Court s kapacitou 3 500 divákov. Turnaj pozostával iba z jednej šesťčlennej skupiny, v ktorej sa stretol každý s každým. získalo svoj druhý titul v histórii, keď zvíťazilo vo všetkých zápasoch skupiny.
Tieto majstrovstvá slúžili zároveň ako kvalifikácia na Ázijský pohár 2014, ktorý organizovala Čína. Kvalifikovalo sa na ne iba víťazné družstvo. na základe toho, že mal vďaka víťazstvu na Majstrovstvách Ázie 2013 účasť na Ázijskom pohári zabezpečenú, vyslal na turnaj juniorské družstvo do 18 rokov.
Výsledky.
Play-off sa nehralo.
Pyttalos z Élidy

Pyttalos () bol víťaz v boxe dorastencov na olympijských hrách v roku 320 pred Kr.
Pyttalos, syn Lampida z Élidy, zvíťazil na 115. olympijských hrách v boxe dorastencov. V Olympii sa box (pygmé) dorastencov zaradil do programu hier v roku 616 pred Kr. a prvým víťazom tejto disciplíny bol Filótas zo Sybaridy.
Staroveký autor Pausanias zaznamenal, že v olympijskej "Altide" videl Pyttalovu sochu. Jej autorom bol sochársky majster Sthennis z Olynthosu. Pausanias ďalej uvádza: „"O Pyttalovi tiež hovoria, že počas sporu o pohraničné územie Éliďanov a Arkáďanov robil obom stranám rozhodcu.""
Alessandro Altobelli

Alessandro Altobelli (* 28. november 1955, Sonnino) je bývalý taliansky futbalista. Hrával na pozícii útočníka.
S talianskou reprezentáciou vyhral majstrovstvá sveta v Španielsku roku 1982 a získal bronzovú medailu na majstrovstvách Európy roku 1988. Zúčastnil sa tiež Eura 1980 (kde Taliani skončili štvrtí) a svetového šampionátu 1986. Celkom za národný tím odohral 61 zápasov a strelil 25 gólov. 
S Interom Miláno sa stal majstrom Talianska (1979/80), dvakrát s ním vyhral taliansky pohár (1977/78, 1981/82).
Mal prezývku "Spillo" (Ihla).
Pontcysyllte Aqueduct

Pontcysyllte Aqueduct (walesky "Traphont Ddŵr Pontcysyllte", , niekedy "Pontcysyllteský akvadukt") je akvadukt plavebného kanála Llangollen Canal. Nachádza neďaleko waleského mesta Wrexham, presnejšie medzi obcami Trevor a Froncysyllte.
Akvadukt pochádza z rokov 1795 – 1805 a autormi jeho návrhu boli inžinieri Thomas Telford a William Jessop. Most mal pôvodne slúžiť ako súčasť Ellesmerského kanála, ktorý mal spájať prístav Ellesmere Port s mestom Shrewsbury. Kvôli nedostatku financií však nikdy nebol dokončený. Jeho hlavná časť spolu s akvaduktom bola neskôr premenená na dnešný Llangollen Canal.
Most je dlhý. Hlavné koryto je široké a hlboké a nesie ho 19 tehlových dutých pilierov a oblúky z liatinových nosníkov s rozpätím . Maximálna vzdialenosť koryta akvaduktu od dna údolia rieky Dee je . Most je najdlhším a najvyšším akvaduktom v Spojenom kráľovstve.
Most spolu s kanálom je od roku 2009 zapísaný na zozname Svetového dedičstva UNESCO.
Mars 7

Mars 7 bola štvrtá z rady krátko po sebe poslaných sovietskych planetárnych sond k Marsu, posledná z várky sovietskych sond vypustených počas štartovacieho okna roku 1973. Štartovala 9. augusta 1973. Tak ako Mars 6, aj ona sa skladala z orbitálnej a pristávacej časti. Let sondy prebiehal dobre až do 9. marca 1974, kedy sa mal podľa plánu oddeliť pristávací modul. K tomu síce došlo, ale technologickou chybou pri výrobe riadiaceho počítača došlo v priebehu letu k Marsu k poškodeniu elektroniky. Dôsledkom toho zlyhala automatika pristávacieho modulu a korekčný motor, ktorý mal puzdro naviesť do atmosféry, sa nezapálil. Obe časti sondy preleteli vo vzdialenosti 1 300 km od povrchu planéty.
Zendaya

Zendaya Maree Stoermer Coleman (* 1. september 1996 Oakland, Kalifornia, USA), známa ako Zendaya, je americká herečka, speváčka, tanečnica a modelka. V rokoch 2010 až 2013 hrala postavu Rocky Blueovej v sitkome stanice Disney Channel, "Shake It Up". Stvárnila rolu Halley Brandonovej v televíznom filme "Frenemies" a nadabovala postavu Fern v "Cililing a veľké hry". Objavila sa v epizóde seriálu "Good Luck Charlie" s názvom „Charlie Shakes It Up“. Tiež vystúpila v epizóde šou PrankStars, v seriáli Farma R.A.K. ako Sequoia Jones a vo filme "" (2017), kde stvárnila Michelle „MJ“ Jones. 
Zendaya podpísala 8. augusta 2012 nahrávaciu zmluvu s vydavateľstvom Hollywood Records. Vydala nezávislý singel „Swag It Out“ a tiež „Watch Me“ s Bellou Thorne, ktorý sa objavil na albume "Break It Down". 20. marca 2012 vydala pieseň „Something to Dance For“, ako propagačný singel k soundtracku "Shake It Up: Live 2 Dance".
Detstvo.
Zendaya Maree Stoermer Coleman sa narodila 1. septembra 1996 v Oaklande, ako jediné dieťa Claire Marie (Stoermer) a Kazembe Ajamu (rod. Samuel David Coleman), no má päť nevlastných súrodencov z otcovej strany. Jej otec je Afroameričan s arkansaskými koreňmi; matka je beloška s nemeckým a škótskym pôvodom.
Vyrastala ako súčasť neďalekého divadla California Shakespeare Theater, kde pracovala jej matka. Zendaya si tu zahrala v mnohých divadelných inscenáciách. Študovala na americkom divadelnom konzervatóriu a strávila 3 roky v jej bývalej tanečnej skupine Future Shock Oakland, kde tancovali prevažne hip-hopové a hula tance.
Súkromný život.
Zendaya vlastní dom v Los Angeles a byt v Brooklyne. Je vegetariánka a hovorí: „Môj hlavný dôvod, prečo som vegetariánka, je, že som milovníčka zvierat – rozhodne nie preto, že milujem zeleninu.“. Zendaya je vo vzťahu s britským hercom Tomom Hollandom.
Alive (album)

Alive je štvrtý japonský štúdiový album juhokórejskej chlapčenskej skupiny Big Bang. Vydaný bol 28. marca 2012 a obsahuje 10 skladieb. Bol to prvý album skupiny, ktorý vyšiel pod vydavateľstvom YGEX, ktoré vzniklo ako partnerstvo medzi kórejskou spoločnosťou YG Entertainment a japonskou spoločnosťou Avex Trax. Špeciálna edícia s názvom "Alive -Monster Edition-" vyšla 20. júna 2012.
Vydanie a propagácia.
Všetky piesne albumu napísal a zložil G-Dragon. V kórejských skladbách napísal pridaný rap T.O.P. „Wings“ napísal a spieval Däsong. Na albume sú 2 originálne japonské piesne „Ego“ a „Feeling“, japonské verzie pôvodne kórejských piesní „Blue“, „Fantastic Baby“, „Bad Boy“ a „Haru Haru“ a 4 kórejské piesne „Intro (Alive)“, „Love Dust“, „Ain't No Fun“ a „Wings“. Japonská verzia skladby „Haru Haru“ bola predtým vydaná na albume najväčších hitov – The Best of Big Bang. O hudbu a aranžmán piesne „Feeling“ sa postaral nemecký producent a DJ Alexander Ridha, tiež známy ako Boys Noize.
Album vyšiel v piatich rôznych edíciách: CD + 2 DVD + Fotokniha (Typ E vychádza aj s uterákom a taškou a exkluzívnym videom na DVD disku 2. Táto verzia je dostupná len na HMV Japan.), CD + DVD (Typ B vychádza s DVD diskom 2 a Typ C s DVD diskom 3) a normálne vydanie. Špeciálna edícia "Alive -Monster Edition-" vyšla v troch verziách: CD + DVD + Tričko, CD + DVD a CD. Keďže album nemá single, všetky videoklipy k albumu („Fantastic Baby“, „Blue“ a „Bad Boy“) boli vydané prostredníctvom hudobných TV kanálov ako MTV Japan, Space Shower TV a M-ON!. 30. marca 2012 skupina vystúpila s japonskou verziou piesne „Fantastic Baby“ v programe "Happy Music" televízie NTV. 1. apríla s ňou vystúpili v programe "Music Japan" televízie NHK a v programe "Music Lovers" televízie NTV.
Pozície v rebríčkoch.
Alive
Monster Edition
Certifikácia.
Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.
Arabské majstrovstvá v basketbale

Arabské majstrovstvá v basketbale je medzinárodné podujatie arabských štátov v basketbale. Jeho história siaha do roku 1974, kedy sa v Iraku konal prvý turnaj majstrovstiev. Majstrovstvá prebiehajú viacmenej nepravidelne každý rok. Najviac titulov zaznamenalo družstvo , ktoré zvíťazilo desaťkrát.
V rokoch 1992, 1997, 1999 a 2011 bol basketbalový turnaj súčasťou Arabských hier. Aj v roku 1995 bol naplánovaný turnaj, keď ho mal organizovať Egypt, bol však zrušený. Naposledy sa mal turnaj uskutočniť v egyptskej Alexandrii v roku 2012, keď kvôli bezpečnostnej sitácii nahradil Irak, ale rovnako sa neuskutočnil.
Sojourner

Sojourner je prvé vozidielko, ktoré sa kedy pohybovalo po povrchu inej planéty ako Zeme - povrchu Marsu. Priletelo na palube sondy Mars Pathfinder. Po pristátí na Marse v panve "Ares Vallis" sa tri hliníkové panely sondy odklopili do strán ako okvetné lístky a po jednom z nich Sojourner zišiel na povrch. Bolo možné riadiť ho aj zo Zeme, no vzhľadom na dlhú dobu letu signálu väčšinu činností Sojourner vykonával automaticky. 
Na Marse začal pracovať 6. júla 1997. Fungoval asi 12-krát dlhšie ako predpokladal plán. Posledné spojenie s pristávacím modulom bolo nadviazané 27. septembra 1997. Za tú dobu Sojourner odvysielal Zemi 550 snímok a vyše 15 chemických analýz.
Opis.
Rover mal dĺžku 63 cm, šírku 48 cm a výšku 28 cm. Vážil 11,5 kg a pohyboval sa prostredníctvom šiestich koliesok, každého s vlastným pohonom. Navrchu mal umiestnený solárny panel, ktorý preň vyrábal elektrickú energiu. Pre mimoriadne situácie mal aj rezervnú batériu s kapacitou 12 Ah. Robot bol schopný riadiť sa autonómne. Riadil ho 8 –mi bitový mikroprocesor s rýchlosťou 100 tisíc inštrukcií za sekundu a operačnou pamäťou 0,576 Mbyte. Údaje odosielal v pásme UHF na materskú pristávaciu sondu.
Jeho vedeckou výbavou boli
Living for Love

Living for Love je pieseň americkej speváčky a skladateľky Madonny z jej trinásteho štúdiového albumu "Rebel Heart" (2015). Pôvodné vydanie bolo naplánované na Valentína 2015, ale kvôli únikom piesne na internet bola zverejnená 20. decembra 2014 ako pilotný singel z albumu.
O piesni.
Pieseň ja zmesou EDM a housu a s tempom 123 úderov za minútu.
Referencie.
Elektronická tanečná hudba
Speechless

Speechless je pieseň americkej speváčky a skladateľky Lady Gaga z jej tretieho EP The Fame Monster (2009).
O piesni.
Skladba je inšpirovaná rockovou hudbou a power baladami.
Dorota Pospíšilová

Ing. Dorota Pospíšilová, CSc. (* 13. február 1930, Bratislava) je slovenská šľachtiteľka odrôd vína, autorka najznámejších slovenských odrôd, Dunaj a Devín. Študovala na Vysokej škole poľnohospodárskej v Košiciach. Vyšľachtila 24 uznaných nových odrôd viniča.
Majstrovstvá Európy malých štátov vo volejbale žien 2015

Majstrovstvá Európy malých štátov vo volejbale žien 2015 boli v poradí 8. Majstrovstvá Európy malých štátov vo volejbale žien, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 15.17. mája 2015 v meste Schaan, v Lichtenštajnsku, za účasti 5 tímov. Lichtenštajnsko bolo organizátorom európskeho šampionátu malých štátov tretíkrát, keď predtým hostilo turnaj žien v rokoch 2004 (vo Vaduze) a 2009 (v Schaan). Zápasy sa hrali v aréne Sport und Freizeitzentrum Resch Schaan. Titul obhajil .
Kvalifikácia.
Skupina A.
&lt;br&gt;
Skupina B.
&lt;br&gt;
&lt;br&gt;
Finálový turnaj.
&lt;br&gt;
Conwy Railway Bridge

Conwy Railway Bridge (niekedy aj "Conwy Tubular Bridge") je železničný tubusový most vo waleskom meste Conwy. 
Architektom mosta bol William Fairbairn a jeho konštruktérom Robert Stephenson. Po dokončení v roku 1848 sa stal prvým dokončeným tubusovým mostom na svete. Pôvodne slúžil ako súčasť železnice Chester and Holyhead Railway, ktorá viedla z prístavu v Holyheade do Creweu. Na tejto železnici sa nachádzal aj ďalší Stephensonov tubusový most Britannia Bridge, ktorý preklenoval Menaiskú úžinu. Po rekonštrukcii mostu Britannia Bridge sa stal železničný most v Conwy jediným mostom svojho druhu na svete.
Hlavnú časť mosta tvorí dlhý tubus zo zvárkovej ocele. Na oboch koncoch mosta sa nachádzajú pylóny, ktoré majú vzhľadovo ladiť s hradom Conwy Castle, ktorý sa nachádza v blízkosti mosta. Železničný most je jedným z troch, ktoré pod hradom preklenujú rieku Conwy; hneď vedľa neho sa nachádza visutá lávka Conwy Suspension Bridge a moderný cestný most Conwy Road Bridge.
Glaukón z Atén

Glaukón ("Glaukón") bol aténsky politik a olympijský víťaz v tethrippe v 3. stor. pred Kr.
Glaukón, syn Eteokla, bol v Aténach demokratický vodca a "agónothétes" (dozorca posvätných hier) na panathenajských hrách. Po porážke Atén v Chrémonidovej vojne odišiel do Egypta, kde sa stal vysokopostaveným úradníkom na dvore kráľa Ptolemaia II.. Glaukón okolo roku 272 pred Kr. zvíťazil na olympijských hrách v tethrippe (jazdeckých pretekov dvojkolesových vozov so štvorzáprahom). Tethrippon sa v Olympii zaradil do programu na 25. hrách v roku 680 pred Kr.. Prvým víťazom tejto disciplíny bol Pagóndas z Téb.
Staroveký autor Pausanias zaznamenal, že v olympijskej "Altide" videl voz Glaukóna, ktorý zhotovili na počesť jeho olympijského víťazstva. Voz bol pravdepodobne z kovu a stál neďaleko sochy olympionika Kleareta z Élidy.
Glaukón

Glaukón ("Glaukón") môže byť:
Šaolinský futbal

Šaolinský futbal je čínsky film z roku 2001.
Kill Bill 2

Kill Bill 2 je akčný americký film z roku 2004.
Budureasa

Budureasa je obec v Bihárskej župe v Rumunsku. Nachádza sa na riedko osídlenom východe župy a skladá sa z piatich dedín: Budureasa (sídlo obce), Burda, Saca, Săliște de Beiuș a Teleac.
História.
Dedina "Budureasa" sa spomína ako: 1588 Budwduraz, 1600 Budorazia, 1692 Buduráz, 1828 Budurásza, 1913 Bondoraszó, pričom prvá písomná zmienka vôbec pochádza z roku 1582.
Dedina "Burda" sa spomína ako: 1588 Burda, 1851 Burda, 1913 Borda.
Dedina "Saca" sa spomína ako: 1537 Zeek, 1588 Zaka, 1600 Szaka, 1625 Szakha, 1692 Szaká, v rokoch 1828 a 1851 ako Szaká.
Dedina "Săliște de Beiuș" sa spomína ako: 1588 Zelesthe, 1600 Szeliste, 1692 Szalasky, v rokoch 1828 a 1851 ako Belényes Szelistye, 1913 Beléneyszeleste.
Dedina "Teleac" sa po maďarsky povie Telek, preto sa i v historických prameňoch spomína pod týmto názvom
James Cagney

James Francis Cagney (* 17. júl 1899, New York, New York, USA – † 30. marec 1986, Stanfordville, New York) bol americký herec nórsko-írskeho pôvodu.
Životopis.
V roku 1942 získal Oscara za mužský herecký výkon v hlavnej úlohe vo filme "Yankee Doodle Dandy", kde stvárnil skladateľa a autora broadwayských muzikálov Georga M. Cohana. Nominovaný na sošku Akadémie bol ešte dvakrát, už v roku 1938 za hlavnú úlohu v gangsterskom filme "Angels with Dirty Faces" a v roku 1955 za film "Love Me or Leave Me", životopisnom snímku o speváčke a herečke Ruth Ettingovej. Veľkým prelomom v jeho hollywoodskej kariére bol gangsterský film "The Public Enemy" z roku 1931. Jeho posledným filmom na dlhú dobu bola komédia Billyho Wildera "Raz, dva, tri" z roku 1961. Na plátno sa vrátil až po dlhých dvadsiatich rokoch, keď prijal ponuku Miloša Formana na účasť vo filme "Ragtime", ktorý bol jeho poslednou filmovou úlohou. V snímke "Terrible Joe Moran", kde boli použité aj zábery z dávneho Cagneyovho boxerského filmu "Winner Take All", hral Cagney bývalého boxera na vozíčku.
Politicky bol dlho demokratom a v 50. rokoch bol dokonca vyšetrovaný pre „neamerickú činnosť“. Postupne sa však posúval doprava a ako osobný priateľ Ronalda Reagana ho v 80. rokoch podporil v jeho prezidentských kampaniach. Svoj presun od ľavice ku konzervativizmu vysvetlil v autobiografickej knihe "Cagney by Cagney" (1976) zdesením z rozkladnej roli hnutia hippies.
Ostrava-Svinov

Ostrava-Svinov je stanica v Ostrave - Svinove. Stanica leží na trati Přerov – Bohumín na adresách Peterkova 79/5, Peterkova 132 a presklená prístavba na ul. Peterkova 107/16 a v stanici z nej odbočujú trate do Opavy a Českého Těšína. Dominantou stanice je novobaroková výpravná budova z roku 1845 so zasklenou prístavbou odbavovacej haly postavenou podľa projektu architekta Václava Filandra v roku 2006.
Andílek na nervy

Andílek na nervy je český film z roku 2015. Rodinnú komédiu nakrútil režisér Juraj Šajmovič. Natáčanie prebiehalo od apríla 2014 do januára 2015 v Ředhošti, Prahe a Slaném. Spoločnosť Indigo Film film uviedla do českých kín od 18. júna 2015.
Dej.
Film rozpráva príbeh 14-ročnej fashion bloggerky Viktorie (Anna Kadeřávková), ktorá sa po smrti matky odsťahuje na malú dedinu za otcom-zverolekárom (Pavel Řezníček), ktorého nikdy nevidela. Do tunajšieho prostredia nezapadá, vzdoruje všetkým pokusom otca o prevýchovu, ale nakoniec tu nachádza svoju prvú lásku.
Návštevnosť.
Vo 25. týždni sa film ako novinka v českých kinách umiestnil na 6. mieste s 1 miliónom korún na tržbách. Predstihli ho iné novinky týždňa: "Jurský svet", animovaný "Mimoni" (v predpremiére), horor "Odobrať z priateľov" a dva české filmy so skoršou premiérou: "Život je život" a "Sedem zhavranelých bratov". V 26. týždni zostal na rovnakej priečke, ale s tržbami púhych 428 tisíc korún, pretože značný podiel na trhu zabral premiérovaný animák "Mimoni". Pred filmom "Andílek na nervy" sa umiestnila rovnaká pätica filmov, len v mierne prestriedanom poradí.
Tranoscius

Tranoscius môže byť:
Daniel Pixiades

Daniel Pixiades (, * 5. júl 1931, Kysáč, Juhoslovanské kráľovstvo – † 30. marec 2024, Thunder Bay, Kanada) bol vojvodinský, čiernohorský a chorvátsky exilový básnik slovenského pôvodu.
Základnú školu navštevoval v rodisku, v Kysáči a Gymnázium v Báčskom Petrovci. Učiteľskú školu skončil v Sombore v roku 1950. Prvé pracovisko Daniela Pixiadesa ako učiteľa bola Seleuša, neskôr Veliko Gradište, Kulpín, Sriemske Karlovce, jeden rok pracoval aj ako úradník v Novom Sade a neskôr odišiel do Čiernej Hory, kde pracoval v Starom Bore a Sutomori.
Život v Kanade.
Koncom septembra roku 1974 sa presťahoval s rodinou do Kanady, kde v mestečku Thunder Bay v štáte Ontario našli svoj nový domov. Aj v ďalekej Kanade sa rýchlo zapája ako pisateľ, konkrétnejšie bol spolupracovník, neskôr (v rokoch 19771988) aj redaktor chorvátskeho periodika "Naše novine". Ako redaktor tohto časopisu začal spolupracovať s československými novinami Ľudové zvesti a pracoval v lokálnom juhoslovanskom rozhlase. Je členom tamojšieho "Literárneho združenia Desanky Maksimovićovej".
Publikačná činnosť.
V Juhoslávii písal básne po slovensky a srbochorvátsky, ktoré uverejňoval zväčša vo vojvodinských časopisoch. Po slovensky vydal zbierku básní "Vlny kotvy vlny" (1973). Počas pobytu v Čiernej Hore začal písať básne v čiernohorskej variante srbochorvátskeho jazyka a uverejňoval ich v tamojších literárnych časopisoch. Všetky tieto básnické texty uverejnil neskôr (19741976) v periodiku "Naše novine" v Kanade a roku 1976 ich zhrnul do knihy "Byť pomimo" (), ktorá bola roku 2003 vydaná vo Vydavateľstve Kultúra v Báčskom Petrovci. V tom istom vydavateľstve vydal roku 2005 aj knihu "K srdcu zeme" () a o rok neskôr aj zbierku "Zovšadiaľ sever" (, 2006).
V Kanade vydal rad básní, poviedok, esejí a článkov v srbochorvátskej a československej emigračnej tlači, ale uverejňoval aj v bývalej Juhoslávii, najmä v časopisoch "Delo", "Zadarska revija" a v emigrantských antológiach vydávaných najmä v Chorvátsku. Jeho poviedka "Cez rieku" bola zaradená do jednej srbskej čítanky vo Vojvodine, ale tiež aj do antológie prózy juhoslovanských Slovákov "Hlboké koľaje", ktorá vo výbere Michala Harpáňa roku 1988 vyšla v Bratislave a v tom istom roku aj do výberu z prózy juhoslovanských Slovákov pre 7. ročník základnej školy "Prameň a počiatok", tiež vo výbere M. Harpáňa.
V rukopise má niekoľko zbierok básní pre deti a dospelých po slovensky i po chorvátsky, knihu esejí v chorvátčine a memoáre po slovensky. 
Pre deti vydal zbierku básní "Morská ríša" v Slovenskom vydavateľskom centre (2009). Je to jeho prvá kniha pre deti a autor ju napísal ešte počas pobytu v Čiernej Hore.
Thomas Telford

Thomas Telford (* 9. august 1757, Eskdale, Spojené kráľovstvo – † 2. september 1834, Westminster, Londýn) bol britský stavebný inžinier.
Narodil sa v Škótsku. Vyučil sa kamenárom a pracoval na rôznych stavbách v Edinburghu, Londýne a v portsmouthských dokoch. V roku 1787 sa stal stavebným inžinierom verejných prác v grófstve Shropshire. V roku 1790 bol poverený prvou samostatnou veľkou prácou, ktorou bol most cez rieku Severn v Montforde (Montford Bridge).
Ellesmerský kanál.
Veľkým úspechom sa stal Ellesmereský kanál, prieplav spájajúci uhoľné bane a železiarne vo Wrexhame s Chesterom a Shrewsbury. Súčasťou tejto stavby je jeden z technických divov priemyselnej revolúcie - Pontcysyllteský akvadukt, preklenujúci údolie rieky Dee. Je dlhý a má 19 liatinových oblúkov. Koryto kanála bolo skonštruované zo zliatinových dosiek spájaných rybinovacou drážkou a spevnených cementom. Kanál je dodnes v prevádzke.
Kaledónsky kanál.
Po dokončení Ellesmerského kanála sa Telford vrátil do rodného Škótska a riadil stavbu Kaledónskeho kanála, ktorý okrem iného prechádza jazerom Loch Ness. Medzi jeho ďalšie preslávené stavby patrí visutý most Menai Suspension Bridge (18191826) spájajúci ostrov Anglesey s pevninou vo Walese, Conwy Suspension Bridge (18221826) a londýnske doky (Katherine's Docks 18241828). Bol tiež významným staviteľom britskej cestnej siete. Za svoj život postavil viac ako 1000 míľ ciest (napr. Londýn - Holyhead).
Nina Companeezová

Nina Companeezová (* 26. august 1937, Boulogne-Billancourt, Francúzsko – † 9. apríl 2015, Paríž) bola francúzska scenáristka a režisérka. Bola dcérou ruského emigranta Jacquesa Companeeza, ktorý bol taktiež významným francúzskym scenáristom.
Spolupracovala najmä s Michelom Devilleom.
Boulogne-Billancourt

Boulogne-Billancourt môže byť:
Fruška gora

Fruška gora (, ) je pohorie v juhozápadnej časti Vojvodiny, v historickom regióne Srem/Srijem. Tiahne sa od mesta Ilok na hranici Srbska s Chorvátskom až po Sremski Karlovci. Dvíha sa južne od Dunaja. Pohorie má na dĺžku 75 km a na šírku 12 km. Väčšina územia hôr je od roku 1960 chránená ako Národný park Fruška gora (). Rozloha pohoria je 255 km2. Najvyšším vrcholom je Crveni Čot ()
Severne od Fruška gory sa rozkladá metropola Autonómnej oblasti Vojvodina, mesto Nový Sad. Lesy Fruška gory slúžia na rekreáciu miestneho obyvateľstva. V blízkosti kopcov sa potom rozkladá niekoľko menších sídiel (Vrdnik, Irig, Bukovac, Sremski Karlovci, Popovica, Stari Ledinci, Beočin a ďalšie).
Hospodárstvo.
V blízkosti mesta Vrdnik sa nachádza opustená uhoľná baňa, ktorá bola v prevádzke v rokoch 1813-1968 ako prvá baňa na území AP Vojvodina. Niekoľko ďalších - prevažne povrchových baní - je aktívnych. Na Fruške gore sa nachádzajú ložiská horniny trachyt.
V priebehu rokov bolo vybudovaných celkom 14 umelých jazier, predovšetkým na južnej strane pohoria (niektoré známejšie sa však nachádzajú bližšie k Dunaju). Cieľom bolo zamedziť lokálnym povodniam, ale tiež podporiť turistiku a rybolov. Jazerá nesú (v smere od východu k západu) tieto názvy: Ljukovo, Šelovrenac, Dobrodol, Međeš, Borkovac, Popovica, Kudoš, Mutalj, Testera, Manđelos, Čalma, Moharač, Bruje, Sot.
Ledinačko jezero a Beli kamen vznikli neplánovaným zatopením dvoch pôvodných povrchových baní po bombardovaní NATO v roku 1999. Niektoré spoločnosti v súčasnej dobe majú záujem vypustiť niektoré jazera a obnoviť ťažbu trachytu.
Doprava.
Pohorie predstavuje významnú dopravnú prekážku v smere Nový Sad – Šabac/Záhreb. Cez pohorie bolo priečne vybudovaných niekoľko ciest, ktoré prechádzajú rôznymi sedlami (napr. Iriški Venac). Výhľadovo je plánovaný diaľničný tunel, ktorý by spojil neďaleký Tunel Mišeluk s mestom Irig a tým zrýchlil dopravu z juhu na sever a obrátene. Pohorím nevedú žiadne železničné trate.
Kultúra.
Pohorie Fruška gora je v súčasnej dobe domovom celkom 16 kláštorov srbskej pravoslávnej cirkvi:
Beočin, Bešenovo, Velika Remeta, Vrdnik-Ravanica, Grgeteg, Divša, Jazak, Krušedol, Kuveždin, Mala Remeta, Novo Hopovo, Privina Glava, Petkovica, Rakovac, Staro Hopovo, Šišatovac.
Pohorie Fruška gora bolo navštevované často srbským romantickým básnikom, Brankom Radičevićom, ktorý študoval v neďalekom meste Sremski Karlovci. Radičević bol v najvýchodnejšej časti vrchov (Stražilovo) po svojej smrti tiež pochovaný.
Blízko sedla Iriški Venac sa nachádza pamätník Sloboda, vybudovaný na počesť juhoslovanských partizánov v duchu socialistického realizmu. V jeho blízkosti sa nachádza aj televízny vysielač, ktorý bol v roku 1999 poškodený počas bombardovania NATO.
Šport.
Každý máj sa na Fruške gore organizuje tzv. "Fruškogorský maratón"; turistický pochod, ktorého sa zúčastňuje mnoho obyvateľov ako blízkeho Nového Sadu, tak aj celej bývalej Juhoslávie.
Basketball Hall of Fame

Basketball Hall of Fame ("Basketbalová sieň slávy") je organizácia, ktorá oceňuje celoživotný prínos pre svetový basketbal u hráčov, trénerov, rozhodcov a ďalších osôb spojených s týmto športom. Nesie meno zakladateľa basketbaluJamesa Naismitha.
Organizácia bola založená v roku 1959 a sídli vo Springfielde v americkom štáte Massachusetts. Na rozdiel od podobných organizácií, ktoré sa zaoberajú bejzbalom, alebo americkým futbalom, v Basketbalovej sieni slávy sú oceňované nielen osoby spojené s americkými profesionálnymi súťažami (NBA), ale aj z vysokoškolských a amatérskych súťaží, a z krajín mimo Severnej Ameriky.
Hamilton (Ontário)

Hamilton je mesto v kanadskej provincii Ontário. Nachádza sa asi 80 km juhozápadne od Toronta a 100 km západne od Niagarských vodopádov.
Demografia.
V sčítaní obyvateľstva v roku 2021 malo mesto 569 353 obyvateľov, v roku 2016 to bolo 536 917. V roku 2021 cca 2200 ľudí uviedlo ako etnický pôvod český, 1910 slovenský a 615 československý.
Turizmus.
V meste sa nachádzajú Royal Botanical Gardens, zasahujúce aj do Burlingtonu.
Dijódmetán

Dijódmetán ((CH2I2), tiež metylénjodid, skratka MI) je organická zlúčenina patriaca medzi halogénderiváty uhľovodíkov, jeho molekula vychádza z molekuly metánu, kde sú dva atómy vodíka nahradené atómami jódu. Za bežných podmienok má dijódmetán podobu hustej bezfarebnej kvapaliny miešateľnej s organickými rozpúšťadlami. Dijódmetán má relatívne vysoký index lomu a 1,741, a povrchové napätie 0,0508 N·m−1.
Vzhľadom k svojej vysokej hustote, sa dijódmetán používa pri stanovení hustoty minerálov a ďalších pevných vzoriek. Dijódmetán je činidlom v Simmons-Smithovej reakcii, slúžiacej ako zdroj metylénových (karbénových) voľných radikálov CH2–2.
Príprava.
Aj keď je dijódmetán komerčne dostupný, môže byť pripravený redukciou trijódmetánu s elementárnym fosforom alebo arzenitanom sodným:
Môže byť tiež pripravený z dichlórmetánu pôsobením jodidu sodného v acetóne, vo Finkelsteinovej reakcii:
5 (album, Miro Jaroš)

O albume.
Album obsahuje 10 nahrávok, z toho sú dva bonusy. Na albume je duet s Barbarou Haščákovou, vokály do viacerých skladieb nahrala Dominika Mirgová, text k nahrávke „Originál“ napísal Rakby a Miro ju nahral s duom TWiiNS. Album bol kritikou prijatý vlažne. Portál hudba.sk ho označil za zbrklé plytvanie dobrými nápadmi.
Južno-Mujskij chrebet

Južno-Mujskij chrebet () je hrebeň v ruskom Buriatsku a Zabajkalskom kraji. Má dĺžku takmer 400 km a je súčasťou horského systému Stanovoje nagorie. Pohorie je tvorené žulami a kryštalickými bridlicami, premenenými vápencami a dolomitmi. Úbočia sú pokryté tajgou, nad 1 400 m rastú borovice trpasličie a alpínska tundra.
Výška cez 3 000 m bola na mapách zaznamenaná až v 90. rokoch 20. storočia, kedy bol uskutočnený prvovýstup.
Geografia.
Pohorie leží v juhozápadnej časti horského systému Stanovoje nagorie. Tiahne sa zo západu na východ a dosahuje šírku až 80 km. Zo severu je ohraničené "Mujskou kotlinou", z juhu "Bauntovskou kotlinou". Jeho najvyšším vrcholom je Mujskij Gigant s výškou 3 067 m.
Pamätník obetiam teroristických činov

Pamätník obetiam teroristických činov () je pamätník všetkým obetiam terorizmu v Izraeli od roku 1851. Pamätník je umiestnený na Národnom civilnom cintoríne Štátu Izrael na Har Herzl v Jeruzaleme. Pamätník obsahuje mena židovských aj nežidovských ľudí, ktorí boli zabití činmi teroru.
Majstrovstvá Európy malých štátov vo volejbale mužov 2015

Majstrovstvá Európy malých štátov vo volejbale mužov 2015 boli v poradí 8. Majstrovstvá Európy malých štátov vo volejbale mužov, ktoré organizuje Európska volejbalová konfederácia (CEV), resp. Divízia malých štátov CEV. Konali sa od 19.21. júna 2015 v Luxemburgu, v Luxembursku, za účasti 4 tímov. Luxembursko bolo hostiteľom európskeho šampionátu malých štátov tretíkrát, keď predtým hostilo turnaj mužov v rokoch 2004 a 2009, vždy v Luxemburgu. Zápasy sa odohrali v aréne d'Coque Gymnase Luxembourg s kapacitou 1 500 divákov. Víťazom sa stalo domáce , ktoré iba ako druhé družstvo v histórii vyhralo titul.
Kvalifikácia.
Skupina A.
&lt;br&gt;
Skupina B.
&lt;br&gt;
&lt;br&gt;
Finálový turnaj.
&lt;br&gt;